169 



rigelig nær Elven. Dalen er bred og vender mod S. V. og S., 

 mod 0. og N. beskyttet af høje Fjelde. Elven, som gjennem- 

 strømmer den, danner flere Fald over de ret høje Afsatser, 

 Klipperne i dens Leje ere tæt beklædte med Limnobier, især 

 ochraceum, Bryum alpinum^ Hypnum rivulare o. fl. Højt 

 oppe i Dalen, nær Randen af de omgivende Fjelde, var 

 Grimmia patens almindelig og c. 375 M. oppe paa Nordsiden, 

 i et temmelig fladt, sumpet Terræn, fandtes blandt flere 

 Tuer en 5 Meter bred og i Midten 34 Gtm. høj Sphagnum- 

 Tue, som bestod af Sphagnum cymbifolium og S. rubellum, 

 blandet med Eriophorum angustifolium , Calluna og Juncus 

 squarrosus. Grunden til, at jeg netop noterede Plantevæxten 

 i denne Tue kommer af, at det paa Færøerne ligesom ellers 

 i Nordeuropa er Arter af Cymbifolium- og Acutifolium-Gruppen, 

 nemlig S. cymbifolium, centrale, imbricatum, medium, rubellum 

 og fuscum, som i første Række give Anledning til Dannelsen 

 af fastere Partier i Moser og paa anden sumpet Bund. 

 Dette skyldes uden Tvivl deres betydelige Evne til at danne 

 kompakte Tuer og Utilbøjelighed til at udvikle løse, flydende 

 Vandformer, i Forbindelse med, at de ere i Stand til at 

 trives paa mere sumpet Bund end de andre Arter med 

 lignende Egenskaber. Naar derfor deres Sporer føres ud over 

 sumpede Strækninger og de ikke netop falde i dybt Vand, 

 ville de i Reglen være i Stand til at udvikle sig videre, 

 voxe lige i Vejret og slutte sig sammen i tætte Tuer, medens 

 muligt omgivende Arter af Subsecundum- og Cuspid atum- 

 Gruppen ville paavirkes af den rigelige Vandmængde og gode 

 Plads og strax give efter for deres løsere og mere flydende 

 Tilbøjeligheder. Støv og Sand, som af Vind og Vand føres 

 ud over Terrænet, vil blive hængende i de tætte, faste Tuer, 

 og Fugle og andre Dyr ville opholde sig paa dem og gøde 

 dem. Frø af Juncus, Carex, Calluna o. a. spire formentlig 

 let her og disse Planter overbevoxe efterhaanden den højere 

 Del af Tuen, medens Sphagnum- Arterne brede sig i Udkanten. 



